2022 4 12
LT
Europos Sąjungos oficialusis leidinys
L 114/51
(15)
2022 m. balandžio 1 d.
Komisija pažymėjo, kad FATA nenurodė ketinanti pasinaudoti savo teise į gynybą, kaip prašyta 2022 m. kovo 21 d. jai perduotame Komisijos rašte ir kaip numatyta Reglamente (EB) Nr. 2111/2005;
(16)
2022 m. balandžio 5 d.
ES skrydžių saugos komitetas susitiko aptarti padėties, susijusios su oro vežėjų, kuriems pažymėjimus išdavė FATA, saugos rodikliais ir tuo, kaip FATA geba laikytis tarptautinių aviacijos saugos standartų.
ES skrydžių saugos komitetas atkreipė dėmesį į 6 ir 7 konstatuojamosiose dalyse nurodytus Čikagos konvencijos ir 10 konstatuojamojoje dalyje nurodytų taikytinų tarptautinių civilinės aviacijos saugos standartų pažeidimus.
Jis taip pat atkreipė dėmesį į nenorą bendradarbiauti su Komisija ir ES valstybėmis narėmis aptariant klausimą, susijusį su FATA ir oro vežėjų, kuriems ji išdavė pažymėjimus, pajėgumu užtikrinti oro vežėjų orlaivių, įskaitant 4 ir 5 konstatuojamosiose dalyse nurodytus orlaivius, nepertraukiamąjį tinkamumą skraidyti ir veiklos saugą;
(17)
be to, išsamiau apsvarstytas ribojamųjų priemonių, nustatytų Tarybos reglamentu (ES) 2022/328 (5), kuriuo iš dalies keičiamas Reglamentas (ES) Nr. 833/2014, poveikis, visų pirma trumpalaikis poveikis veiklai, susijęs su ribota prieiga prie navigacijos duomenų bazių ir žemės artumo įspėjimo sistemų duomenų bazių naujinių, nes dėl to smarkiai nukenčia orlaivių, kuriuos eksploatuoja oro vežėjai, kuriems pažymėjimus išdavė FATA, saugios navigacijos galimybės;
(18)
atkreiptas dėmesys į tai, kad taikant ribojamąsias priemones apribota oro vežėjams, kuriems pažymėjimus išdavė FATA, teikiama inžinerinė ir techninė pagalba.
Be to, dėl šios inžinerinės ir techninės pagalbos trūkumo, o kartu intensyvesnės priežiūros veiklos, susijusios su į Rusijos registrą įtrauktu reikšmingu skaičiumi naujų orlaivių, padidės FATA darbo krūvis ir ekspertinių žinių poreikis, kurio greičiausiai iš karto patenkinti nepavyks dėl, viena vertus, Susitarime dėl 83a straipsnio nustatytų sąlygų, kuriomis tokia veikla iki šiol buvo vykdoma Rusijoje, ir, kita vertus, taikomų ribojamųjų priemonių pasekmių;
(19)
atsižvelgdami į minėtus pažeidimus ir nenorą bendradarbiauti su Komisija ir ES valstybėmis narėmis sprendžiant Komisijos 2022 m. kovo 21 d. rašte nurodytus konkrečius dalykus ir susirūpinimą keliančius klausimus, Komisija ir ES skrydžių saugos komitetas, vadovaudamiesi Reglamento (EB) Nr. 2111/2005 priede išdėstytais bendraisiais kriterijais, įskaitant visų pirma trečiąjį kriterijų, padarė išvadą, kad nėra įrodymų, jog FATA gali vykdyti pagal Čikagos konvenciją jai tenkančias pareigas ir laikytis jos prieduose išdėstytų standartų, susijusių su oro vežėjais, kuriems ji išdavė pažymėjimus ir kurie eksploatuoja 4 ir 5 konstatuojamosiose dalyse nurodytus orlaivius;
(20)
be to, atsižvelgiant į Reglamento (EB) Nr. 2111/2005 priede išdėstytus bendruosius kriterijus ir visų pirma pirmąjį kriterijų, paaiškėjo dideli oro vežėjų, kuriems pažymėjimus išdavė FATA ir kurie eksploatavo vieną ar daugiau 4 ir 5 konstatuojamosiose dalyse nurodytų orlaivių, saugos trūkumai, nes jie leido vykdyti skrydžius pažeidžiant komerciniam oro transportui taikomus atitinkamus tarptautinius saugos standartus;
(21)
remdamasi Reglamento (EB) Nr. 2111/2005 priede išdėstytais bendraisiais kriterijais, Komisija mano, kad turėtų būti iš dalies pakeistas Reglamento (EB) Nr. 474/2006 A priede pateiktas oro vežėjų, kuriems taikomas draudimas vykdyti veiklą Sąjungoje, sąrašas ir į jį turėtų būti įtraukti visi oro vežėjai, kuriems pažymėjimai išduoti Rusijoje ir kurie eksploatuoja 4 ir 5 konstatuojamosiose dalyse nurodytus orlaivius;
(22)
valstybės narės turėtų ir toliau tikrinti, ar oro vežėjai, kuriems pažymėjimus išdavė FATA, iš tiesų laikosi atitinkamų tarptautinių saugos standartų: vykdyti prioritetinius tų oro vežėjų patikrinimus perone pagal Komisijos reglamentą (ES) Nr.
965/2012 (6);
(5) 2022 m. vasario 25 d.
Tarybos reglamentas (ES) 2022/328, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 49, 2022 2 25, p. 1).
(6) 2012 m. spalio 5 d.
Komisijos reglamentas (ES) Nr.
965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1).